section_heading: Razvoj
paragraph_text: Ime Fiesta je u trenutku dizajniranja automobila pripadalo General Motorsu, ali je besplatno dato Fordu za korištenje na njihovim novim autima B klase. Nakon godina špekulacija auto-moto novinara o Fordovu novom automobilu, isti je postao uspješan zahvaljujući pomno smišljenim curenjima informacija u medije od kraja 1975. Fiesta je bila u izlogu na utrci 24 sata Le Mansa u lipnju 1976., te je puštena u prodaju u Francuskoj i Njemačkoj u rujnu 1976. Na opće nezadovoljstvo trgovaca u Ujedinjenom Kraljevstvu, verzija s volanom na desnoj strani se pojavila u Britaniji tek u siječnju 1977. godine.